b'\n_START_ARTICLE_\nTeskjekjerringa (TV-serie)\n_START_PARAGRAPH_\nTeskjekjerringa\xc2\xa0(originaltittel Sup\xc5\xabn Obasan (\xe3\x82\xb9\xe3\x83\x97\xe3\x83\xbc\xe3\x83\xb3\xe3\x81\x8a\xe3\x81\xb0\xe3\x81\x95\xe3\x82\x93), direkte oversatt Tante Skje)\xc2\xa0er en japansk animert TV-serie (anime) for barn produsert av studioet Pierrot. Serien best\xc3\xa5r av 130 episoder og hadde premiere p\xc3\xa5\xc2\xa0NHK\xc2\xa0i  april 1983.\xc2\xa0Animasjonsserien er basert p\xc3\xa5 Alf Pr\xc3\xb8ysens historier om Teskjekjerringa, utgitt f\xc3\xb8rste gang i bokform i 1956/1957. Den japanske serien ble senere sendt i Japan av tv-selskapet Animax._NEWLINE_Serien har blitt sendt i en rekke land verden rundt og har blitt oversatt til flere spr\xc3\xa5k, deriblant engelsk (under tittelen Mrs. Pepperpot) og norsk. Oversettelse og produksjon av den norskdubbede versjonen var ved Morten Lange, Sven Lange og Anders Hatlo.'